**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 9**

Madonā

2024. gada 13.novembrī

Sēde sasaukta plkst. 14:00

Sēdi atklāj plkst. 14:00

Sēde notiek attālināti videokonferences platformā ZOOM.

Sēdē tika veiks audioieraksts.

**Sēdi vada**: sociālo un veselības jautājumu komitejas priekšsēdētājs Andris Sakne.

**Protokolē:** lietvede Baiba Bajāre.

**Sēdē piedalās deputāti**: Aivis Masaļskis, Kaspars Udrass, Artūrs Čačka, Zigfrīds Gora, Aigars Šķēls, Rūdolfs Preiss, Vita Robalte

**Sēdē nepiedalās deputāti**: Gatis Teilis – attaisnotu iemeslu dēļ.

**Deputāti:** Vita Robalte un Rūdolfs Preiss nepiedalās darba kārtības izskatīšanā un balsojumā.

**Sēdē piedalās:**

Administrācijas darbinieki: Uģis Fjodorovs – izpilddirektors, Liene Ankrava – Finanšu nodaļas vadītāja, Ingars Lauva – vecākais informācijas sistēmu speciālists, Sarmīte Melle – juriste.

Iestāžu vadītāji un darbinieki: Ilze Fārneste – Madonas novada sociālā dienesta vadītāja, Biruta Radžēle –Madonas novada sociālā dienesta sociālo palīdzības nodaļas vadītāja.

Sēdes vadītājs Andris Sakne iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**0. Par darba kārtību**

ZIŅO: Andris Sakne

**1. Par saistošo noteikumu “Braukšanas maksas atvieglojums sabiedriskajā transportā Madonas novadā” nodošanu sabiedrības viedokļa noskaidrošanai**

ZIŅO: Aigars Šķēls

**0. Par darba kārtību**

ZIŅO: Andris Sakne

Sēdes vadītājs aicina balsot par sēdes darba kārtību.

**Atklāti balsojot: ar 6 balsīm "Par" (Aivis Masaļskis, Kaspars Udrass, Artūrs Čačka, Zigfrīds Gora, Aigars Šķēls, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

Apstiprināt 2024. gada 13. novembra Madonas novada pašvaldības domes Sociālo un veselības jautājumu komitejas sēdes darba kārtību.

**1. Par saistošo noteikumu “Braukšanas maksas atvieglojums sabiedriskajā transportā Madonas novadā” nodošanu sabiedrības viedokļa noskaidrošanai**

ZIŅO: Aigars Šķēls

I.Fārneste informē komiteju, ka Madonas novadā ir 6704 seniori. Iesaka izveidot elektronisku “Madonas novada iedzīvotāja karti”.

A.Sakne iebilst dalīt pensionārus strādājošos/nestrādājošos.

L.Ankrava skaidro, ka Valsts kontrole nepieļauj apmaksāt ceļu no darba uz/no mājām.

A.Čačka nedalītu, ja summa nav liela.

A.Masaļskis ir par dalīšanu.

Sēdes laikā L.Ankrava ir sazinājusies ar revidenti, kura ir apstiprinājusi, ka nedrīkst apmaksāt braukšanu uz/no darba.

A.Sakne jautā, kas gatavos kartes?

I.Fārneste atbild, ka tehniski to var izdarīt Sociālajā dienestā uz vietas.

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Aivis Masaļskis, Kaspars Udrass, Artūrs Čačka, Zigfrīds Gora, Aigars Šķēls, Rūdolfs Preiss, Vita Robalte, Andris Sakne), "Pret" – nav, "Atturas" – nav, Madonas novada pašvaldības domes Sociālo un veselības jautājumu komiteja NOLEMJ:**

Uzdot Madonas novada Sociālā dienesta Sociālās palīdzības nodaļas vadītājai organizēt pašvaldības saistošo noteikumu “Braukšanas maksas atvieglojums sabiedriskajā transportā Madonas novadā” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Lēmuma projekts:

Sabiedriskā transporta pakalpojumu likuma 14. panta trešajā daļā paredzētas tiesības pašvaldībām noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. Nosakot braukšanas maksas atvieglojumus, par vienīgo kritēriju nedrīkst izmantot personas deklarēto dzīvesvietu.

Pašvaldība izmanto tiesības dot atvieglojumu, kas ir 50% apmērā no biļetes cenas sabiedriskajā transportā, nestrādājošiem vecuma pensijas saņēmējiem, kuri sasnieguši vecuma pensijas piešķiršanai nepieciešamo vecumu un kuri ne mazāk kā pēdējos 12 mēnešus savu pamata dzīvesvietu deklarējuši Madonas novadā.

 Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 78. punktā paredzēts, ka saistošo noteikumu projekts un tam pievienotais paskaidrojuma raksts tiek izskatīts Domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Pamatojoties uz Pašvaldību likuma 46. panta trešo daļu, Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 78. punktu, atklāti balsojot: PAR \_\_ , PRET \_\_\_ , ATTURAS \_\_\_ , Madonas novada pašvaldības domes Sociālā un veselības jautājumu komiteja NOLEMJ:

Uzdot Madonas novada Sociālā dienesta Sociālās palīdzības nodaļas vadītājai organizēt pašvaldības saistošo noteikumu “Braukšanas maksas atvieglojums sabiedriskajā transportā

Madonas novadā” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 14:50

Sēdes vadītājs: A. Sakne

Sēdes protokolētāja: B. Bajāre